钦定古今图书集成/明伦汇编/官常典/第795卷 > 郭俣
## 钦定古今图书集成/明伦汇编/官常典/第795卷 > 郭俣

按《金史》本传：“俣字伯有，潭州人。大定二十二年进士。
调长子主簿、莱州观察判官、莱阳县令，补尚书省令
史、知管。差除，除大理司直。丁母忧，起复太常博士、左
司都事。御史台举俣及前应奉翰林文字张楫、吏部
主事王质、刑部主事抹撚居中、通事舍人完颜合住、
弘文校理把扫合、吏部架阁管勾乌古论和尚、尚书”
省令史温迪罕思敬皆才干可用，诏各陞一等迁除：
俣平阳府治中，张楫国子博士，王质昭义军节度副
使，抹撚居中大理司直，完颜合住侍仪司令，把扫合
同知弘文院事，乌吉论和尚利涉军节度副使，温迪
罕思敬同知定武军节度事。久之，《俣》召为同知登闻
鼓院，兼秘书丞，迁吏部郎中、滕州刺史，同知真定府
事。上言：“每季合注巡尉官，吏、刑两部，斟酌盗贼多寡
处选注。”诏议行之。改中都、西京按察副使，迁国子祭
酒。泰和六年，伐宋，充宣差山东安抚副使。七年，迁山
东宣抚副使。大安元年，迁辽东按察转运使，改中都
路都转运使、泰定军节度使、陕西东路按察转运使。
贞祐三年，罢按察使，“仍充本路转运使，行六部尚书，
改河北西路转运使”，致仕。元光二年卒。